Datasets:

HANTIFARAH

/

combined_darija_dataset_cleaned

like 0

وبعض الخطرات كتفوت التصور كن اليزابيث كانت عايشة مع راجلها في كوبا بخير تكون كاعما حرقت تكون الصياد لي عتق اليان كاعما خرج داك النهار

كون ما تصوراتش ديك التصويرة العنيفة ديال اليام كيخرج من الماريو كنا كالعالم اخر رد بالك افعالك اقوالك مهما كانت صغيرة اكيد عندها تأثير في العالم

اختار مزيان التأثير ديالك

اجي تفهم اشنو فهمت? الحلقة معصبة مؤخرا لقينا بلي شركة الاتصال حبسو علينا خدمة بمعنى مبقيناش كنقدرو ندويو مع بعضياتنا بسكايب فايبر واتساب فيسبوك كملي كيستعملو ولكن قبل شناهو هاد غادي نقوليك درس ديال الرايس صبر معايا راسك غادي تنفخ الأنترنيت هي شبكة الإتصال لي كتكون ما بين بزاف د النقط ديال التواصل شي دار حطينا فيها خمسة البيسيات وجوج بورطابلات ودرنا بيناتهم واحد وسائل الاتصال خيوطا هاديك الاتصال لبعضياتهم نقدرو نسميوه انترنيت صغيور الا شدينا هادشي وكبرناه ودرناه فالعالم كامل ولا قارات كاملين واصلنا بعضياتهم هادي كتسمى انترنيت كيفاش كتنظم المعلومات وسط من انترنت كتنظم المعلومات وسط من انترنيت عن طريق واحد النظام كيتسمى ولي هو عبارة عن مجموعة من البروتوكولات لي كتحدد لينا طبيعة المعلومة لي كدوز فديك الأنترنيت تا جينا نتعمقو وسط من داك ولا داك النظام لي كيقاد لينا المعلومة نتخيلو بحال شي اطوروت كبيرة وفيها بزاف د فيها بزاف د الشانطي

الشانطيات خاصين بالكاميوات الشانطيات خاصين بالطوموبيلات

الشانطيات خاصين بالبيكالات كل شانطي خاص بشي حاجة

وكل شانطي عندو سمية الى كانت دوك المعلومات عبارة عن وكتبة كيدوزو فواحد الشانطي كيتسمى الا كانوا دوك المعلومات عبارة عن كبار ولا شي حاجة كيدوزو فواحد الشانطي سميتو الى كانوا دوك المعلومات عبارة عن صوت وصورة كيدوز فلحظة انية يعني كاين التواصل بينك وبين الاخر كيدوز من واحد الشانطي كيتسمى وطبعا كاينين بزاف دالشوانط خرين بحال المهم كاينين بزاف خرين حد هنا ساليت الريزو اشنو دارت في انترنت? شاد داك لي كيدوزنا الصوت والصورة في اللحظة الآنية يعني داتو فيه واحد شحال لي مئانسطاليه فلوطوروت المغرب كاملة وقالت ليك الى بغيتي دوز خلص هدا هو المشكل اجي دابا نسولو علاش هاد الوكالة دارت هاد القرار? بعدا قبل نعرفو هاد الوكالة شكوناهيا? ولمن تتابع? الوكالة الوطنية لتقنين المواصلات? هي وكالة حكومية يعني تابعة الوزارة تابعة لوزارة الصناعة والتجارة والاستثمار والاقتصاد الرقمي

اناري شحال طويل

هاد الوزارة لي تابعة للحكومة هاد الحكومة لي كنصوتو عليها بمعنى اخر هاد الوكالة تتخدم لمصلحة المواطن ودافع على الحقوق دياولو مزيان ارا ليا الجدر ديال القرار في الفين وربعة هجموا بزاف د الشركات على المغرب ديال ولي اصلهم كيكونو في فرنسا يعني للكليان ديالهم في الغالب برا المغرب

هاد الناس هادو كانوا كيستعملو انترنت وكانو كيستعملو بالضبط في الهضرة ديالهم مع برا

اذن شركات الاتصال ما رابحينش معهم المكالمات رابحين معاهم فقط سرفيس ديال الأنترنيت لي بيه تقدر دير مكالمات عن طريق كيفما شرحنا قبيلا هنا الوكالة تدخلات باش يوليو يخلصو انترنت ويوليو يخلصو مكالمات عبر الأنترنيت لي هو بجوج الى مشينا للقرار نيت لي كاين في الجريدة الرسمية لي خرجات ثلاثة يونيو الفين وربعة نمشيو للمادة الأولى ديال القرار شنو كتقول? لا يمكن ان يتم الاستغلال التجاري لفائدة العموم لي خدمت الهاتف عبر بروتوكول الانترنت وذلك لفائدة الحركة الهاتفية الا من طرف متعهدي الشبكات العامة للمواصلات الحاصلين على تمكنهم من تقديم خدمة الهاتف العمومي وذلك في اطار دفاتر تحملات بمعنى كتقول ما يمكن تا شي شركة تستعمل خدمة الاتصال عبر كيفما شرحنا الا ايلا كنتي شركة اللي واخدة الرخصة ديال الهاتف العمومي وداكشي متلا افترضنا واحد الشركة جات باغا دير شركة الاتصال فالمغرب خاصها ولابد رخصة نفتارضو الشركة وغادير غير انترنيت فالمغرب غاتمشي عند الدولة وطلب منهم رخصة يعطيوها رخصة ديال الإتصال اللي كاترخص لها حتى انترنيت واللي داخلين فيها وسائل الإتصال لخرين هاد القرار شنو كيقول? تيقوليها هاد الا نتي عطيتك رخصة ديال الانترنيت راه عطيتك رخصة ديال على اساس ان شي حاجة خرى مستقلة على انترنيت بحالا قلتي هو وسيلة اتصال انترنيت اي شركة كتستعمل من غيرك نتي واخا في الانترنت ديالك خاصها رخصة

يعني خاص الاتصالات المغرب خاصو يكون عندي ديالها ديال ما تمشي تا شي شركة اخرى استعمل هذا هو القرار ولكن القرار تيقوليها بلي نتي عندك رخصة ومكيقولش ليها منعي اي واحد كيتستعمل ولي كيدوز من الأنترنيت ديالك لي عندك نتي فيها رخص القرار را مكيناش الزامية المنع هاد القرار اصلا غلط لأنه كيرخص لينا شي حاجة وسط من شي حاجة مرخصة بهاد المنطق نقدرو نبداو نمنعو كلشي الشوانط لي دوينا عليهم قبيلا اجي شي واحد يقول ليا اه نتا كتفرج في يوتوب را خاصني نرخص ليك الاف تي بي لانه كيدوز متلا

ولا شي بروتوكول من هاد البروتوكول

على اساس انهم كيعطيو اللي تا هو غادي يخصو رخصة اي قرار ديال اي وكالة حكومية خاصو يكون مستاند على قانون مصوتين عليه الناس في البرلمان يعني هضرتو جايبها من قانون مطبقها من قانون ما جايبهاش من الفراغ نعطيكم مثال غير باش تفهموني لو فتارضنا شدك بوليسي في الطريق وقال ليك علاش لابس تيشورت حمر كتقول ليه او اينا قانون تلبس تيشورت احمر او غادي نجبد ليك قانون من الجريدة الرسمية او يقولك القانون فلان الفلاني باش تلبس تيشورت حمر لا تقول لي اه دابا اشناهو القانون لي خلا الوكالة تقول لينا علاش لابسين تيشرت الحمر يعني اشناهو القانون لي بالموجب ديالو دارت هاد القرار التحكم فقط للشركات اللي عندهم رخصة الاتصال كيقول بناء على القانون رقم ستة وتسعين ربعة وعشرين راه متعلق بالبريد والمواصلات الصادر بتنفيذ القانون بخلاصة كيحدد لنا اشناهما وسائل الاتصال وكيحدد لينا اشناهوما الشروط لي توفروا فالشركات الا بغاو يطلبوا ديك الرخص ديال الاتصال العقوبات واللعيبات المهم فهادوك الوسائل الاتصال لي حدد القانون محدد لينا ووسائل الاتصال صلب شروط معينة ودقيقة اللي كتحتارم المسافة وطبيعة الاتصال

المهم وسائل الاتصال اللي حدد القانون وخاصك فيها رخصة فيهم وسائل الاتصال اللي كنعرفو

تيليفون وانترنيت وما دواش لينا كاع على شي وسيلة الاتصال مستقلة بذاتها سميتها ففي القانون ما كاينش تفريق ما بين اذن هاد القرار لي خرج من لي كيفرق لينا ما بين اتصال مستقلة على الانترنت هو قرار ماشي سليم وما عندوش مستند قانوني صحيح

كاينة اصوات كتقول بلي هاد شركة الاتصال هي ملزمة بموجب القرار

قلنا ليكم قبيلة بلي القرار ما فيهش الافتراض الوحيد اللي كيبقى ان هاد الشركات بتلاتة اتفقوا باش يقطعوا فدقة وهذا ما يسمى في علم الاقتصاد معنيتها التواطؤ الذي يهرس المنافس ولي هو قانونيا شنو معنيتو الى تفاهمو واحد ثلاثة الشركات على انهم ميهبطوش على واحد الثمن معين ولا يديرو واحد القرار لي كيفيدهم وكيقتل المنافسة مع بعض الشيء اللي كيضر المستهلكين والى فتارضنا كاع ماكاينش قرار كاع كاين قانون خرجوا البرلمان كيمنع انه اي واحد يستعمل فغادي نقول لكم مرحبا بكم في كوريا الشمالية هادشي تماما بحال كيفما كانوا ناقشوا في البرلمان انهم يديرو الضريبة على البارابول وتخيل معايا الضريبة على البارابول دابا كي تتجيك غريبة ورا نفس الشيء دابا لي واقع التبريرات لي كتروج بالساحة من غير ان هاد قرار قانوني كاين اللي كيقول الهدف ديالها امني ناخدو الهدف ديالها امني اكثر الناس في العالم مهددين امنيين مقاطعينش الفوايد مثلا الميريكان والدول الأوروبية وكاينين طرق اكثر تعقيدا للناس اللي يديرو مشاكل امنية يقدرو يستعملوها باش يتجاوزو هاد المشكل ديال كلشي موجود فأنترنيت من المتضرر من المستفيد اكبر المستفيدين من هاد القرار هو شركات الاتصال بنفسهم لأننا حنا كنخلصو انترنت وعادا باش غادي نزيدو نخلصو من الأنترنيت

شركة الإتصال ما عندهم تا شي خسارات ايلا كانت هاد مطلوقة

وانما ما غاديش تكون عندهم ارباح متزايدة

هوما دائما عندهم ارباح خيالية الا زدنا بدينا كنخلصو هاد الخدمة غتولي عندهم اضعاف اضعاف ديال الارباح لانك غتولي تخلص المكالمات على برا لي كيتقامو غاليين كاين بعض الاسئلة ملقتش فيها جواب علاش هاد انا ختي لي هي وكالة حكومية لي خصها تجي فمصلحة المواطن واقفة ضد مصلحة المواطن مع شركات الاتصال سؤال خر علاش تا شي مسؤول حكومي وعندو وزن فلبلاد ما دوا فهاد المشكل? هو كيقيس الشريحة كبيرة من الشعب المغربي هاد المشكل كيقيسنا كاملين كمغاربة الى سكتنا عليه فهو بداية شي حوايج الله لي عالم بهم في الفين وسبعة كانوا حبسو اليوتيب وناض عليه الصداع ورجع واحد الوقيتة كانوا صوتوا على القانون باش تولي الضريبة على البارابول فألفين وتسعود حبسو السكايب ورجع حابسين جوجل ارت هاد كامل كيعطي واحد المناخ في البلاد ماشي زوين وكيعكس واحد النظرة خايبة حنا هادشي ماباغينوش حيتاش تبغيو بلادنا وبغيناها تكون من احسن البلدان في العالم

في القرار نيت ديال كاينة المادة ربعة لي كتقول ليك يعاقب اي واحد استعمل بدون ترخيص

بقا للمقتضيات المادة ثلاثة وثمانين من القانون

الى رجعتي ابتديت للمادة تلاتة وتمانين في القانون كتلقى العقوبة هي حبس من شهر الى سنتين وغرامة من عشر الاف درهم الى ميتين الف درهم يعني الناس لي يقول وانا مشغليش هادشي غنستعمل را القضية غرض بواحد وقيتة غادي تلقى راسك مطبقة عليك هاد المادة غتلقى راسك مسدود فالحبس بشهرين ولا عامين وغرامة ولعيبات وكتلقى راسك كدير شي حوايج اللي كنتي كديرهم قانونيين قبل ولاو غير قانونيين ويضربك التران اياو حلقتنا سالات كنشكر كلشي سكان الانترنيت لي توحدوا وتعاونوا معايا باش نصاوبو هاد الحلقة كاملين ضد هاد القرار ديال المنع كاملين هاشتاغ تأبوناو فلاشين ديالنا في اليوتوب لايكي ولا الى عجبتكم بارطاجيو مع اصحابكم عاونو باش توصل المعلومة الأكثر عدد ممكن كاملين نقولو لا ضد هاد القرار

شكرا ليكم

اجي تفهم اشنو فهمت? المشكل اللي واقع للروهينجا والناس المسلمين في بورما

قبل انبداو الفيديو بغينا نقول لكم ان المعلومات كاملين اللي واخدين مبنيين على المعلومات اللي وصلونا من وسائل الإعلام هي التلفزة جورنال انترنت الصفحات د فيسبوك وكيبيديا مقالات ديال جريدات كبار وثائقيات

وتا حنا بدورنا درنا اتصال مع ناس من الروهينغيا وحاولنا نجمعوا وكلشي المعلومات ونضربو حاجة بحاجة ونتوما تحكمو فاللخر او كيفما كيقول الشاعر الإعلام ماشي ديما كيقول الحقيقة

ربط حزام شد الطريق اطحن

اول حاجة حلقة بسيطة خاصنا نجبدو الخريط ماشي دالمغرب دور بورما هادي هي بورما اولا كيفما كتسما من الفين وخمسة ميانمار وهاد السمية مختالفين فهاد الدول المهم كيفما كتشوفو راه ما بين الهند والصين وبنغلاديش واللعيبات يعني بلاصتها استراتيجية بزاف جات ما بين جوج اكبر دول فالعالم يعني الى كاين فيها الصداع را ماشي غير هوك دابا بلاتي خلي هاد النظرية من بعد تعداد السكان فبورما هو تنين وخمسين مليون نسمة كتشكل من ربعطاشر جهة فيها على حسب الإحصاء ديال الحكومة البورمية مية وخمسة وتلاتين البورمان شناهوا الهنود المون الراخين الكاشين او الزيت او عرق الروهينغيا لي غادي ندويو عليه فهاد الحلقة تا هو كاين فبورما او بالضبط فإقليم اولا راخين على حساب السمية الجديدة ولكن الحكومة كاع مكتعتارف ببعض العرق يعني كاعما داخلة فدوك مية وخمسة وتلاتين عرق لي قلنا وهادشي لي غادي نشرحو فهاد الحلقة الديانة ديال البلاد الرسمية هي البودية نسبة المسلمين هي ربعة فالمية وكاين اللي كيقول خمسطاش فالمية وكاتعتابر بورما من افقر دول العالم فيها الجهل تفشي وغالبيتها عبارة عن قرى المدن فيها قلال والقوة ديالهم العسكرية في الرتبة واحد وتلاتين عالميا يعني العسكر مجهد والبلاد ما لقات ماتقاد

فكرني هادشي فشي بلاد قريبة لينا

يا بيه دوز متحكم من بعدما استقلوا ناضت عندهم الروينة والحروب الأهلية بسباب ان كاين شي مقاطعات بغاو الحكم الداتي ديالهم بحال كاشين وشان اللي كانت ما بين هاد الجنود ديال هاد المقاطعات والجيش البورمي حروب طوال وكاين لي كيقول باش ميوقعش نفس الستون مع عياقة الروهينغيا

ناضت حكومة العسكر د البورمية في عام الف وتسعمية واثنين وثمانين حيدت الجنسية لهاد العرق اصلا باش معمرهم يفكروا يستقلوا ولا انهم ماشي مواطنين هاد الهضرة كاملة اللي قلت ما فهمتو فيها تا وزة باش تفهموني مزيان غادي نرجع معاكم شوية فالتاريخ وغادي نمشيو سبعمية وتمانين سبعمية عيد ميلادية فهاد الوقيتة تقريبا دخل اسلام لبورما فإقليم اراكان ولي كيتسمى دبا بالرخيم ومن تما داز شوية لمناطق خرين فبورما هاد المنطقة لي كانت فيها الديانة البودية تشرق قبل من الإسلام وراكم عارفين بلي بودا كان خمسمية عام قبل ميلاد سيدنا عيسى

الوضع السياسي فديك الوقيتة كان مربج وما بغيناش حنا نعرفوه قاع دابا

نمشيو نيشان لألف وميتين ميلادية

كانت حاكمة واحد الدولة سميتها باغان واللي كانت شادة تقريبا بورما كاملة

الدولة ملي طاحت تقسمات المماليك واللي كانت را كاين وحدة منهم

واللي هي اركان كانت مملكة بودية مستقلة مع الف وتلتمية وكدا وتسعين وكدا وتمانين سطات مملكة خرى عبودية على مملكة راكين

راكين لي كان الملك ديالها سميتو نار ميخلا

المهم هاد سميت انا را مكنعرفش نطق ومربج فيهم غير صبرو عليا

المهم انا را يخلع رب تال بلاد البغال لي كانوا حاكمينها الناس مسلمين

كان حاكم عا ملك مسلم سميتو جلال الدين شاه

عاشنا را ميخلا تما عند المسلمين او عجبو الحال او التقافات ديالهم الهيلوفاشي او تأثر بهم

او طلب من الملك جلال الدين شاه انه يعاونو يسترد المملكة ديالتو راه كاين

وهداكشي لي دار

صيفط معاه خمسين الف جندي وعاونو ورجعها

ولات الدولة تابعة سياسيا للحاكم البنغالي من بعد ما مات جلال الدين شاه ولات مملكة مستقلة بذاتها

بدل سميتو ولى سليمان شاه

ولاو الملوك ديال هاديك المملكة كطلق عليهم الساعة وبقات مملكة مسلمة حكمها تمنية وربعين ملك مسلم من الف وربعمية وتلاتين حتال الف وسبعمية وربعة وتمانين

وديك الوقيتة كان الشعب مخلط ما بين المسلمين والبوديين عايشين والدليل على الهضرة كاملة لي قلنا دابا هو انه ديك الساعة دوك الناس كانوا كيتعاونو بعمولات فيهم سمية الصحابة او كلمات بالعربية بحال لا اله الا الله وان الحكم الا لله

لي مزال كيحتافظو بهم شعركانين حتى لدابا كشاهد على التاريخ

طبعا هاد الهضرة كاملة اللي قلنا هي الكلام ديال الأركانيين

الدولة البورمية كاعما كتعتارف بهادشي كامل اللي قلنا قاع

حتى جوج اسرة تكون باونر اللي عاودت حكمت المنطقة كاملة

شو على سميت كاطا هادي المهم فعهد الملك بوداباي تسطا على اراكان ودمها لبورما ديكساعا حاول ينحي المسلمين وريب الجوامع ويرد الديانة البودية لا وجها كيفما مكانتش هادشي لي خلا بزاف د المسلمين لي كانوا عايشين تما اصلا يهربو في الوقت ديالو ويمشيو لبنغلاديش

حتى دخلو البريطانيين في عام الف وتمنمية وستة وثمانين

في الوقيتة لي كانت حاكمة في بريطانيا من الف مية وستة وتمانين تال الف وتسعمية وتمنية وربعين بداو كيرجعو المسلمين للأركانين من بنغلاديش وكيخدمو فديك المنطقة

اوه فديك الوقيتة بدا كيبان اول صراع بسبب الدين ما بين البوذيين تيقولو بلي البريطانيين كانوا كيشوطنو ما بين المسلمين والبوذيين لأن الوحدة ديالتهم ماشي فالصالح ديال بريطانيا اصلا

هادشي علاش فعام الف وتسعمية وتنين وربعين بانت اول مجزرة ما بين البوذيين مسلمين واللي بسبابها هاجر مية الف مسلم من اراكان

ملي خرجت بريطانيا في الف وتسعمية وتمنية وربعين خلات البلاد دولة مدنية

فيها برلمان انتخابات وداكشي كامل

وكان التمثيلية ديال المسلمين في البرلمان ما بكينا وكانوا كاع وزراء مسلمين في عام الف وتسعمية وواحد وستين دار الانقلاب العسكري وتما غادي تنوض شلاضة مزيان تا راه هادوك العسكر تا راه مسطيين اول بلان دارو ديالهم حصاو الناس على حساب العرقيات وقالوا بلي العرقيات لي مكانوش في البلاد قبلت حتى بريطانيا هما ماشي من بورما وفي عام الف وتسعمية واثنين وثمانين حيدو دوك الأعراق الجنسية واهم عرقية ما كانتش من وجهة النظر ديالهم هي الروهينغيا

ملي تحيدات لهم الجنسية ولاو الناس ساكنين في اقليم اركان ما عندهم لا لا ما يقدروا يسافروا ما يقدروا يخدموا ما يقدروش ويصوتوا ما يقدروا يداواو ما يقدروا يقراو ماشي مواطنين كاع جاو تحطيتو اه ما كاين تا ماشي منا سير لهيه ولعب سير لبنغلاديش وهدا هو اصل المشكل مع الروهينغيا في بورما

اما بالنسبة للمشكل اللي مع المسلمين بشكل عام فالمشكل اساسا كيرجع لرجال الدين البودير في بورما

وراس الحربة فيهم هاد بوراس هادو

وراثة واللي البوذيين في العالم كامل كيعتابروه متطرف ومبريين فيه بحال داعش بالنسبة ليه المسلمين جرثومة كتنتشر ولا خليناهم كينشرو الدعوة ديالهم بيناتنا غادي نبقاو تنوليو بحال ماليزيا ولا بنغلادش

دول مسلمة

هادشي علاش برأيو مسلمين بشكل عام خصهم يخرجو من البلاد

سواء كانوا روهينغيا او اي عرق اخر

هاد التعصب الديني فبورما زيادة على المشكل الأعراق لي دايرا الحكومة ولات لينا بزاف ديال الأحداث العنف طرات على مرض التاريخ فديك المنطقة

او غادي نديرو معاكم دابا جرد سريع للتاريخ المريع لي صراحة مجاتش نضحكو فهادشي ولكن اجي تفهم اشنو دير طبعا هادشي را مكاينش كلشي التواريخ لي وقعو تماما المهم نقدرو نقولو البعض منهم هنا كتشوفو خط الزمن ديالهم را كيدوزو بالزربة ديال باش تفهم كاين واحد الشهر الف وتسعمية ربعين الف وتسعمية وتنين وسبعين الف وتسعمية وتنين وتمانين الف وتسعمية وسبعة وتسعين الفين وواحد الفين وطناش والفين وسبعطاش وهادي هي اللخرة اللي كانت اللي تفرشخ فيها الشعب الروهينغيا بزاف واللي كيقول واحد المنظمات الحقوقية انو بسباب هاد الأحداث كاين فبنغلاديش خمسمية الف نازح نص مليون ا عباد الله والسبب علاش? انه مجموعة من المقاومين الأركانيين هاجموا الجيش البورمي وقتلو فيهم الناس

الجيش معطلهمش ورد بهاد الهجوم العنيف

اذن واخا هاد الشعب مكرفس راه كاينة عندو مقاومة

وخا صغيرة

وهاد المقاومة ماشي عاد جديدة را كانت من قديم الزمان في اقليم معركان غير هي كل مرة كانت منظمة كتكون وكتحيد وهنا عاوتاني كتشوفو خط الزمن ديال جماعة المقاومة المسلمة لي كانت في اقليم راخي ما غادي يبان ليكم امتى بدات وامتى سالات واخر وحدة دات فالفين وسطاش وهي اللي رفضت تنظم للقاعدة ماشي حيتاش عندها اللعاقة وانما على قبل انو الجيش ما يديرش بيها سبة ويعتبرها من جماعة ارهابية فعل حكيم خاصك دير الريجيم دوز بغينا نقلبو على شي تصاور حقيقية كيعكسو المأساة لي عايشينها البورميين في الفين وسبعطاش ما لقينا والو فقط كاين تصاور ديال الاقمار الاصطناعية لي كيبينو ان القرى كاملة تحرقت هادشي كيعني انو الجيش في بورما حاكم على البلاد مكيخلي تا شي واحد كيتنفس التصاور لي كيخرجو من تما كيبينو المجازر لي كيوقعو يعني غالبية التصاور لي كاينين فيها الانترنيت هوما تصاور مفبركة ومزيفة كيضرو القضية دالمسلمين فبورماط كتر ما كينفعوهم علاش لأنهم من بعد ما كيتنشرو دوك التصاور مفبركين كيعاودو يخرجو التكريبات ديالهم او كتبان بلي القضية كاملة مفبركة

او كاين لي كيقول بلي هاد العمل مقصدو الجيش البورمي هو لي كينشر هاد الصور وكيعاود ينشر التكذيب ديالهم وكاين لتحت واحد الرابط كيبين التصاور لي منتاشرة بزاف والأصل ديالهم انا منقدرش نبينهم ليكم في الفيديو حيتاش دوك الصور عنيفة بزاف دابا السؤال اللي عليه الأهمية كاملة هو واش كاين شي حل لهاد المشكل? واشنو العالم كيدير الى كانوا مشاكل من هاد النوع مع اقليات واكلين العصا واش نبقاو نتفرجو? الجواب هو الا العالم من ورا الحرب العالمية التانية صاوب واحد اللعيبة كتسمى الامم المتحدة واللي هي عبارة عن منظمة غير حكومية يعني ما تابعة لتا شي دولة الهدف ديالها انها تحافظ على الأمن والسلم الدوليين ولكن هاد كيفاش كتخدم? تبعني

الأمم المتحدة كتكون من اجهزة كتار اللي هوما المؤسسات دياولها

الأمانة العامة الجمعية العامة لمجلس الأمن للمحكمة الدولية المحكمة الجنائية مجلس الوصاية وسير من هادشي كامل اللي مهم واللي كيحل المشاكل هو مجلس الأمن المحكمة الجنائية واخا الجمعية العامة اللي مجموع فيها غالبية ديال دول العالم فهي ماعندهاش شي دور كبير في حل النزاعات فقط الدور ديالها انها كاتخرج توصيات اللي كيقولوا ا عباد الله نبنوا الشيطان ولا ديروا هادي المهم التخربيق والأمانة العامة اللي الدور ديالها انها تنسق ما بين هاد الأجهزة والأمين العام ديالها بحال بنكيمون اللي كان ودابا هاد البرتغالي اللي الدور ديالهم انهم يعربون عن قلق دائما

ارا ليا المعقول ودوي ليا على مجلس الامن را هو الحقيقة

مجلس الامن هو البوليس ديال الامم المتحدة

هو لي كيقرر هو لي كيحكم هو لي كينهب

باش تفهموا كيفاش يخدم خاصنا نعرفو مناش كيتكون مجلس الامن كيتكون من خمسطاشر دولة خمسة دائمة العضوية وعشرة مؤقتة العضوية كتبدل كل عامين دائما العضوية هما البالون كامل ولي هما الشينوا روسيا فرنسا بريطانيا ميريكان وعشرة الدول لخرين كيختلفو كل عامين على حسب هاد التقسيم

تلاتة من افريقيا جوج من اسيا جوج من امريكا الجنوبية وثلاثة من اوروبا

المهم كيفاش ملي كتكون شي حالة حرب اولا نزاع بحال فبورما كيتحلو هاد المشاكل

اول حاجة شي وحدة من هادوك الدول لي فمجلس الأمن كطلب انها تدرج ديك القضية فجدول الأعمال ديال المجلس

الى مكانش عندك الخمسة الكبار تا شي اعتراض كيتدرج فجدول الأعمال

اما الى كان اعتراض ما كيتدرجش

واخا يكون عند دولة وحدة وكيتسمى حق الفيتو

المهم افترضنا ها هو تدرج

كتمشي للأمانة العامة توجدنا تقرير على ديك القضية كتعرف اشنو واقع اشنو طاري كيفاش البلان بلانات باش ملي نجيو ناقشوه نعرفو شنو واقع ملي كيتناقش كيطلب مجلس الامن ديك الدولة لي طلبات ان ديك القضية تدرج فجدول الاعمال انها توجد ليهم قرار بمعنى توجد ليهم شي حل لمشكل تقوليهم ها لي كاين ها لي كاين هاش خاصو يضرب ملي كيجي داك الحل كيشوفوه دوك الدول الى داك الحل معجبش شي خمسة من دوك الدول وخا غير وحدة رفضو وكيتسمى عاوتاني حق الفيطو مكنصوتوش عليه ويلا قال السي اوكي كيدوز للتصويت ايلا صوتو عليه بالأغلبية سبعة زائد واحد ساو كي كيدوز والى رفضت عاوتاني وحدة من دوك خمسة الدول وقالت لا ما يدوزش عاوتاني ما يدوزش وديما حق ويضرب ليك يعني هادوك خمسة دول هوما البالون كيفما قلت ليكم ها هو داز القرار كيفاش الحل كيكون فيه? هو صراحة الحل على حسب والمشكل كيفاش داير الا وافترضنا كاين شي تفرشيخة وصداع ما بين طائفتين ومسلح وعياو من الصداع وبغاو يعني عندهم حسن النية فهاد الحالة الامم المتحدة كدوز واحد هاد البلان كيتسمى مسلسل التسوية واللي هو انها كتكلف شي وحدة من الوكالات دياولها انها تحل المشكل بين الناس تلاقى ما بين دوك الطائفتين وغتنعل الشيطان تنازلت عليها وكدا ولا ما كانتش شي وكالة من الأمم المتحدة كديرها لشي دولة قريبة ليهم كتكلفها الأمم المتحدة كتحاول تفض النزاع

اما الى كان نزاع مسلح بيناتهم فالأمم المتحدة كتصيفط قوات من عندها لي خدمتها انها تحافظ على السلم علما انه اللي متحاربين بجوج باغين السلم

اذن القوات اللي كتصيفط للأمم المتحدة فقط راه تكون مراقبة باش ما يكون تا شي شغب

بحال كيفما واقع في الصحراء المغربية

مغرب مع البوليزاريو

الأمم المتحدة حاطين واحد القوات كيتسماو لي خدمتهم يحافظوا على السلب كاينة في لبنان لي كتسمى اليونيفيل

المهم هادشي لي متحاربين عندهم حسن النية

الى كانت شي دولة معندهاش حسن بحال مثلا كوريا الشمالية كتهدد الأمن والسلم الدوليين ومعندهاش حسن نية

فهاد الحالة كندوزو للحل الجزري ولي كيبدا اولا بالعقوبات الإقتصادية

يعني كنخنقو البلاد منبقاوش نستوردو عندها منبقاوش واش نصدرو ليها ما ناخدو من عندها والو باش تخنق ملي كيتخنق اقتصاديا كترطاب وكتبغي الحل

ويلا ما نفعش هادشي كيكون التدخل العسكري